Ти попита Whilli как се стига до мярката "спрян от движение автомобил".
Всяко МПС може да бъде временно спряно от движение по желание на неговия собственик - например, защото не възнамерява да го ползва продължително време или за да ограничи ползването му от други, свързани с него, лица.
Принудително от Пътна полиция може да прибягнат до мярката спрян от движение автомобил в следните случаи:
когато е технически неизправен, включително и когато съдържанието на вредни вещества в изгорелите газове или шумът са над нормите или конструкцията му е изменена без съответното разрешение;  когато превозва опасен товар, но не отговаря на изискванията за класа и вида на превозвания товар; на собственик, който няма задължителната застраховка "Гражданска отговорност"; коейто е обозначен с опознавателни знаци за извършване на таксиметрови превози, но няма лиценз или удостоверение за регистрация или не отговаря на изискванията за този вид дейност; когато е със снети шумозаглушители; на собственик, който превиши максимално разрешената скорост в населено място над 50 km/h - за срок един месец; на собственик, който допуска, организира или предоставя управлението на автомобила си на лице за участие в незаконни състезания по пътищата, отворени за обществено ползване, или ги ползва за други цели - за срок три месеца;
При първоначална регистрация в Пътна полиция в случай, че превозното средство не премине успешно технически преглед, то се регистрира и се спира от движение до отстраняване на техническите неизправности. При наложен запор също може да се поиска спиране от движение.
На временно спрените от движение превозни средства се изземва част втора на свидетелството за регистрация и се поставя знак "Спрян от движение".
Важно: В отделни случаи, според разпоредбите на закона, освен принудително временно спиране от движение, се предвиждат още налагане на глоби, отнемане на контролни точки, лишаване от шофьорски права.